Die wêreld in foto’s – 2 Julie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Horst Seehofer, (middel), die voorsitter van die Beierse Christelike Sosiale Unie-party, en die Duitse minister van binnelandse sake, spreek die media toe ná ŉ raadsvergadering van dié party vroeg Maandagoggend. (Foto: Peter Kneffel, AP) Angela Merkel, die Duitse kanselier, lei Maandag ŉ raadsvergadering van haar Christen-Demokratiese Unie-party in sy hoofkantoor in Berlyn. (Foto: Markus Schreiber, AP) Die model Chantelle Brown-Young dra ŉ skepping uit die mode-versameling van die Schiaparelli Haute Couture-modehuis in Parys. (Foto: Francois Mori, AP) ŉ Nepalese boer bedek haarself met ’n plastieklaken terwyl sy in misreën in ŉ veld werk in Katmandoe, Nepal. Landbou is die hoofbron van inkomste en werksgeleenthede vir die meeste mense in Nepal, en rys is een van die hoofgewasse in dié land. (Foto: Niranjan Shrestha, AP) ŉ Mexikaanse aanhanger daag by die Samara-arena op vir die wedstryd tussen Brasilië en Mexiko tydens die 2018 Wêreldbeker-sokkertoernooi in Samara, Rusland. (Foto: Sergei Grits, AP)